Aqua metabolica
Aqua metabolica est aqua quae in animali aliquo non cum cibis et potionibus ingeritur sed ab ipso cellulari metabolismo creatur tum cum in mitochondriis glucosum ceteraeque moleculae energeticae oxydantur ad ATP moleculas producendas. In homine aqua metabolica denis per centena totius aquae corporalis aestimatur. Sunt tamen animalia ad vitam in arentibus desertis accomodata quae numquam bibunt sed aqua metabolica vel in cibo reperta contenta sunt.